PMIndiaData/PMIndiaSum huggingface dataset:
શાસન અને વિકાસમાં અંતરીક્ષ પ્રૌદ્યોગિકી આધારીત સાધનો અને એપ્લીકેશન્સના સંવર્ધન પર આયોજીત રાષ્ટ્રીય અધિવેશનના વિશેષ સત્રને પ્રધાનમંત્રીનું સંબોધન

પ્રધાનમંત્રી, શ્રી નરેન્દ્ર મોદીએ આજે (7 સપ્ટેમ્બર, 2015) નવી દિલ્હી ખાતે શાસન અને વિકાસમાં અંતરીક્ષ પ્રૌદ્યોગિકી આધારીત સાધનો અને એપ્લીકેશન્સના સંવર્ધન પર આયોજીત રાષ્ટ્રીય અધિવેશનને સંબોધ્યું હતી. સત્ર દરમિયાન ટોચના અધિકારીઓ દ્વારા પ્રધાનમંત્રીને લગભગ બે કલાક સુધી જુદા જુદા વિષયોના પરિણામ અંગે પ્રસ્તુતિઓની એક શ્રૃંખલા દર્શાવવામાં આવી હતી. પ્રધાનમંત્રીએ વિશેષ સત્ર દરમિયાન પોતાની ટિપ્પણીઓમાં સ્પેસ ટેક્નોલોજી એપ્લિકેશનના ઉપયોગથી શાસનના તમામ ક્ષેત્રમાં નવી પહેલ અપનાવવા અંગે ભાર મૂક્યો હતો. તેમણે જૂન 2014માં તેમણે ઇસરોમાં કરેલી પોતાની મુલાકાતને યાદ કરી હતી, તે વખતે તેમણે ઇસરોને આ અંગે કામ કરવા જણાવ્યું હતું અને તેમણે સંતોષ વ્યક્ત કર્યો હતો કે મોટાભાગના સરકારી વિભાગો સ્પેસ ટેક્નોલોજીનો ઉપયોગ કરી રહ્યા છે તથા તેમની મુલાકાતથી અત્યાર સુધી તેમાં નોંધપાત્ર વધારો થયો છે. પ્રધાનમંત્રીએ કેન્દ્ર સરકારના તમામ મંત્રાલયોને બોલાવીને 2015ના વર્ષ દરમિયાન તેમના ઓછામાં ઓછા એક કામમાં સ્પેસ એપ્લિકેશનનો ઉપયોગ કરવા જણાવ્યું હતું. પ્રધાનમંત્રીએ તે દરમિયાન ભારતીય સ્પેસ પ્રોગ્રામ અંગે સુપ્રસિદ્ધ વૈજ્ઞાનિક વિક્રમ સારાભાઇએ કહેલા શબ્દોને યાદ કર્યા હતા, તેમણે જણાવ્યું હતું કે ભારતના સામાન્ય નાગરિકની જરૂરિયાતો પૂરી કરવા માટેના ઉદ્દેશ્યમાં કોઇ કસર બાકી ન રહેવી જોઇએ. પ્રધાનમંત્રીએ જણાવ્યું હતું કે તેમને એ વાતનો આનંદ છે કે મોટા ભાગના સરકારી વિભાગો પોતપોતાના કાર્યમાં સ્પેસ ટેક્નોલોજીનો ઉત્સાહપૂર્વક ઉપયોગ કરી રહ્યા છે. તેમણે યોગ્ય પરિણામ મેળવવા માટે તમામ ઉપલબ્ધ સ્ત્રોત અને ડેટાનો ઉપયોગ કરવા પર ભાર મૂક્યો હતો. પ્રધાનમંત્રીએ સામાન્ય માનવીને લાભ માટે શક્ય એટલી સ્પેસ ટેક્નોલોજીની એપ્લિકેશનના ઉદાહરણ આપ્યા હતા, માછીમારો માટે માછલીઓની દિશા, પ્રધાનમંત્રી કૃષિ સિંચાઇ યોજના હેઠળ સિંચાઇ માટેની માળખાગત સુવિધા, ગેરકાયદેસર ખનન પર નજર રાખવા વગેરે. શ્રી નરેન્દ્ર મોદીએ જણાવ્યું હતું કે સુશાસન, પારદર્શકતા અને યોગ્યતા લાવવા માટે સરકાર પાસે ટેક્નોલોજી જ સૌથી શક્તિશાળી માધ્યમ છે. તેમણે સામાન્ય માનવી અને સ્પેસ વચ્ચે કોઇ પણ પ્રકારનું અંતર ન હોવા પર ભાર મૂક્યો હતો.
પ્રધાનમંત્રીએ સિંહસ્થના સાર્વભૌમિક સંદેશ પર આંતરરાષ્ટ્રીય સંમેલનને સંબોધિત કર્યું

પ્રધાનમંત્રી શ્રી નરેન્દ્ર મોદીએ આજે ઉજ્જૈનની નજીક નિનૌરા ખાતે આંતરરાષ્ટ્રીય સંમેલનને સંબોધતા સિંહસ્થ કુંભમેળાનો વિશ્વવ્યાપી સંદેશ આપ્યો. પ્રધાનમંત્રીએ ઈન્દોર એરપોર્ટ ખાતે શ્રીલંકાના રાષ્ટ્રપતિ મૈત્રીપાલ સીરીસેનાનું સ્વાગત કર્યું હતું. પ્રમુખ સીરીસેના ઈન્દોરથી પ્રધાનમંત્રી સાથે જોડાયા હતા અને બંને નેતાઓ સાથે સંમેલનમાં પહોંચ્યા હતા. તાજેતરમાં ચાલી રહેલા કુંભમેળાને અનુલક્ષીને વિચાર કુંભ તરીકે નામકરણ પામેલા સંમેલનને સંબોધતા પ્રધાનમંત્રીએ આ સંમેલનને નવા પ્રયત્નના જન્મ તરીકે ઓળખાવ્યું હતું. તેમણે જણાવ્યું હતું કે પૌરાણિક કાળમાં જે બન્યું હશે તેની આ આધુનિક આવૃત્તિ છે, જેમાં સમાજના વિચારકો કુંભ મેળા યોજાય ત્યાં એકઠા થઈને સમાજની નવી દ્રષ્ટિ પ્રતિબિંબિત કરવા તેમજ પૂરી પાડવા ચર્ચા વિચારણા કરતા હતા. ભારતીય પરંપરા અને સંસ્કૃતિ વિશે વિસ્તારપૂર્વક જણાવતા તેમણે ઉમેર્યું હતું કે ભિક્ષુકનો મંત્ર હોય છે કે મને ભિક્ષા આપનાર વ્યક્તિનું ભલું થાય અને ભિક્ષા નહીં આપનાર વ્યક્તિનું પણ ભલું થાય. પ્રધાનમંત્રીએ ભારતીય સંસ્કૃતિને વ્યાખ્યાયિત કરતા મૂલ્યો અને માનવતાના કેટલાક અન્ય ઉદાહરણો પણ આપ્યા. પ્રધાનમંત્રી નરેન્દ્ર મોદી, શ્રીલંકાના પ્રમુખ મૈત્રીપાલ સીરીસેના અને મધ્ય પ્રદેશના મુખ્યમંત્રી શિવરાજ સિંહ ચૌહાણ દ્વારા સમર્પિત કરાયેલી સિંહસ્થની ઘોષણાઓનો સંદર્ભ આપીને પ્રધાનમંત્રીએ જણાવ્યું હતું કે આને પગલે માત્ર ભારતમાં જ નહીં પરંતુ વિશ્વભરમાં નવી ચર્ચાનો આરંભ થશે. પ્રધાનમંત્રીએ વનીકરણ અને કન્યાઓને શિક્ષણ જેવા મુદ્દાઓ પર ચર્ચા કરવા માટે દર વર્ષે વિચાર કુંભ યોજાવો જોઈએ એવો અનુરોધ કર્યો હતો.
રાજદ્વારી અને સત્તાવાર પાસપોર્ટ ધારકોને વીઝાની જરૂરિયાતોમાં છૂટ પર આદર્શ સમજૂતીને મંજૂરી

પ્રધામંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે રાજદ્વારી અને સત્તાવાર પાસપોર્ટ ધારકોને વીઝાની જરૂરિયાતોમાં છૂટ પર આદર્શ સમજૂતીને મંજૂરી આપી દીધી છે. આનાથી અન્ય દેશના રાજદ્વારી અને સત્તાવાર પાસપોર્ટ ધારકો માટે ભારત અથવા સિગનેટરી દેશમાં વીજા મુક્ત પ્રવેશ પર આગમન અને 180 દિવસ (અથવા વધારે)ની કોઈપણ મર્યાદામાં 90 દિવસ (અથવા ઓછા) માટે રહેવાની સુવિધા થઈ જશે. આ દુનિયાના બીજા દેશો માટે રાજદ્વારી અને સત્તાવાર પાસપોર્ટ ધારકો માટે વીજા મુક્ત યાત્રાનો વિસ્તાર કરવા માટે ભારતમાં ચાલી રહેલા પ્રયાસોનો ભાગ છે, જે અંતર્ગત 69 દેશોની સાથે વીઝા મુક્ત સમજૂતી પર હસ્તાક્ષર કરાયા છે. અત્યારે 130 થી વધુ દેશો છે, જેની સાથે ભારતને હજુ આ સમજૂતી કરવાની છે.
ભારત અને નિકાસ – આયાત બેંક (એક્ઝિમ બેંક)માં મૂડીરોકાણને પૂર્વવ્યાપી મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની આજે (9 સપ્ટેમ્બર, 2015) ભારતમાં નિકાસ – આયાત બેંક (એક્ઝિમ બેંક)માં 800 કરોડ રૂપિયાના મૂડીરોકાણ કરવાની પોતાની પૂર્વવ્યાપી મંજૂરી આપી દીધી છે, જેની સ્વીકૃતિ અનુદાન માંગોમાં અપાઈ હતી અને બેંકના ભાવિ વિકાસમાં મદદ માટે નાણા મંત્રીએ તેના પર પોતાની સહમતિ દર્શાવી હતી. એક્ઝિમ બેંકની સ્થાપના ભારતમાં નિકાસ – આયાત બેંક અધિનિયમ, 1981 અંતર્ગત વર્ષ 1982માં એક વૈધાનિક નિગમના રૂપમાં થઈ હતી, જેથી નિકાસકારો તથા આયાતકારોને નાણાકીય સહાયતા પૂરી પાડી શકાય.
પ્રધાનમંત્રીએ મેંગલુરુ ખાતે વિવિધ પરિયોજનાઓ રાષ્ટ્રને સમર્પિત કરી અને શિલાન્યાસ કર્યો

પ્રધાનમંત્રી શ્રી નરેન્દ્ર મોદીએ આજે મેંગલુરુ ખાતે આશરે રૂપિયા 3800 કરોડના યાંત્રિકીકરણ અને ઔદ્યોગિકીકરણને લગતી પરિયોજનાનું ઉદ્ઘાટન કર્યું હતું અને શિલાન્યાસ કર્યો હતો. આ પ્રસંગે ઉપસ્થિત લોકોને સંબોધન કરતા પ્રધાનમંત્રીએ જણાવ્યું હતું કે, આજનો દિવસ ભારતના ઇતિહાસમાં લાલ અક્ષરે અંકિત દિવસ છે. પ્રાદેશિક સુરક્ષાની વાત હોય કે પછી આર્થિક સુરક્ષાની વાત હોય, ભારત વિશાળ તકોનું સાક્ષી રહ્યું છે. આજના દિવસે જ
પ્રધાનમંત્રીએ મહિલા વિશ્વ બોક્સિંગ ચેમ્પિયનશિપમાં સુવર્ણ ચંદ્રક માટે નિખત ઝરીનને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ મહિલા વિશ્વ બોક્સિંગ ચેમ્પિયનશિપમાં ગોલ્ડ મેડલ જીતવા બદલ નિખત ઝરીનને અભિનંદન પાઠવ્યા છે. તેમણે મનીષા મૌન અને પરવીન હુડ્ડાને તેમના બ્રોન્ઝ મેડલ માટે પણ અભિનંદન પાઠવ્યા હતા. એક ટ્વીટમાં પ્રધાનમંત્રીએ કહ્યું: "અમારા બોક્સરોએ અમને ગૌરવ અપાવ્યું છે! @nikhat_zareenને વિમેન્સ વર્લ્ડ બોક્સિંગ ચેમ્પિયનશિપમાં શાનદાર ગોલ્ડ મેડલ જીતવા બદલ અભિનંદન. હું મનીષા મૌન અને પરવીન હુડાને પણ આ જ સ્પર્ધામાં બ્રોન્ઝ મેડલ માટે અભિનંદન આપું છું."
અસ્તાનામાં શાંઘાઈ સહયોગ સંગઠન (એસસીઓ) સમિટની સાથે પ્રધાનમંત્રીની દ્વિપક્ષીય બેઠકો યોજાઈ

પ્રધાનમંત્રી શ્રી નરેન્દ્ર મોદીએ અસ્તાનામાં એસસીઓની બેઠકની સાથે સાથે કઝાખસ્તાન, ચીન અને ઉઝબેકિસ્તાનનાં નેતાઓ સાથે દ્વિપક્ષીય બેઠકો યોજી હતી. કઝાખસ્તાનનાં રાષ્ટ્રપતિ નૂર સુલ્તાન નઝરબાયેવ સાથે ગુરુવારે પોતાની બેઠકમાં પ્રધાનમંત્રીએ કઝાખસ્તાનને 2017-18માં સંયુક્ત રાષ્ટ્રની સુરક્ષા પરિષદનાં સભ્યપદ માટે અભિનંદન આપ્યાં હતાં. રાષ્ટ્રપતિ નઝારયબાયેવએ પ્રધાનમંત્રીને ઉષ્માસભર આવકાર આપ્યો હતો. પ્રધાનમંત્રી મોદીએ વર્ષ 2015માં તેમની અગાઉની મુલાકાતને યાદ કરી હતી. બંને નેતાઓએ એ મુલાકાત દરમિયાન લેવાયેલા નિર્ણયો અને સમજૂતીઓ પર પ્રગતિની સમીક્ષા કરી હતી. અત્યારે કઝાખસ્તાન યુરેનિયમનું ભારતનું સૌથી મોટું સપ્લાયર છે અને બંને પક્ષો જોડાણ જાળવી રાખવા સંમત થયાં હતાં. હાઇડ્રોકાર્બન્સનાં ક્ષેત્રમાં સહકારની પણ ચર્ચા થઈ હતી. પ્રધાનમંત્રીએ કઝાખસ્તાનને આંતરરાષ્ટ્રીય સૌર ગઠબંધનનું સભ્ય બનાવવા આમંત્રણ આપ્યું હતું. બંને નેતાઓએ જોડાણ વધારવાનાં મહત્ત્વની ચર્ચા પણ કરી હતી. આ સંદર્ભમાં ઇરાનમાં ચાબહાર બંદર મારફતે જોડાણની પણ ચર્ચા થઈ હતી. દિલ્હી અને અસ્તાનાને જોડતી બે ફ્લાઇટ પણ ટૂંક સમયમાં શરૂ થશે. પ્રધાનમંત્રી મોદીએ આજે ચીનનાં રાષ્ટ્રપતિ ઝી જિનપિંગ સાથે પણ હકારાત્મક બેઠક થઈ હતી. પ્રધાનમંત્રીએ એસસીઓમાં ભારતનાં પ્રવેશ અને સંપૂર્ણ સભ્યપદ આપવામાં સાથસહકાર બદલ તેમનો આભાર માન્યો હતો. બંને નેતાઓએ નોંધ્યું હતું કે, બહુધ્રુવીય દુનિયામાં અને આંતરરાષ્ટ્રીય સ્તરે અનિશ્ચિતતાનાં માહોલમાં ભારત અને ચીનનાં સંબંધો સ્થિરતા માટે મહત્ત્વપૂર્ણ છે તથા બંને દેશોએ ખભેખભો મિલાવીને કામ કરવાની જરૂર છે. તેમની વચ્ચે વેપાર, રોકાણ, જોડાણ, યુવા પેઢી અને સાંસ્કૃતિક આદાનપ્રદાનો જેવા ક્ષેત્રોમાં પણ ચર્ચા થઈ હતી. પ્રધાનમંત્રી મોદીએ ઉઝબેકિસ્તાનનાં રાષ્ટ્રપતિ શૌકત મિર્ઝિયોયેવ સાથે પણ ફળદાયક બેઠક કરી હતી. બેઠકમાં બંને નેતાઓએ બંને દેશો વચ્ચે અર્થતંત્ર, વેપાર અને સ્વાસ્થ્ય ક્ષેત્રમાં મજબૂત જોડાણ સ્થાપિત કરવા ચર્ચા કરી હતી.
જમ્મુ-કાશ્મીરનાં નબળાં ગ્રામીણ કુટુંબોને પ્રોત્સાહન

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં દીનદયાળ અંત્યોદય યોજના – રાષ્ટ્રીય ગ્રામીણ આજીવિકા મિશન (ડીએવાય-એનઆરએલએમ) અંતર્ગત જમ્મુ-કાશ્મીર માટેનાં વિશેષ પેકેજનાં અમલીકરણ માટેની સમયમર્યાદા વર્ષ 2018-19 દરમિયાન વધુ એક વર્ષ માટે લંબાવવાની મંજૂરી આપી છે. મંત્રીમંડળે ડીએવાય-એનઆરએલએમ હેઠળ રાજ્યને ભંડોળની ફાળવણી કરવાની મંજૂરી પણ આપી છે, જે ગરીબીનાં પ્રમાણ સાથે તેને જોડ્યાં વિના વિશેષ પેકેજનાં અમલીકરણ માટે જરૂરિયાતનાં આધારે ફાળવવામાં આવ્યું છે. સમયમર્યાદા લંબાવવાની નાણાકીય અસર સરકારને નહીં થાય, કારણ કે મંજૂર થયેલા રૂ. 755.32 કરોડનાં ખર્ચની અંદર રાજ્યમાં બે તૃતિયાંશ કમજોર કુટુંબોને આવરી લેવા સમયમર્યાદા લંબાવવામાં આવી છે. વર્ષ 2018-19 દરમિયાન એક વર્ષનાં ગાળા માટે રૂ. 143.604 કરોડની જરૂર પડશે. અસર: • આ નિયત સમયમર્યાદાની અંદર રાજ્યમાં તમામ ગ્રામીણ નબળાં કુટુંબોને આવરી લેવામાં મદદ કરશે (કુલ કુટુંબોનાં અંદાજે બે તૃતિયાંશ કુટુંબો). • આ સામાજિક આર્થિક જ્ઞાતિ આધારિત વસતિગણતરી – 2011માં સામેલ ઓછામાં ઓછી એક વંચિત શ્રેણી સાથે કુટુંબો અને સ્વયં સર્વસમાવેશક શ્રેણી હેઠળ કુટુંબોને સંચાલિત કરવાનું સુનિશ્ચિત કરશે. • આ ડીએવાય-એનઆરએલએમ હેઠળ જમ્મુ-કાશ્મીરમાં તમામ જિલ્લાઓને આવરી લેશે તથા રાજ્યમાં ગરીબી નાબૂદી કરવા માટે સામાજિક સર્વસમાવેશકતા, સામાજિક વિકાસ, ગરીબી નાબૂદી તરફ દોરી જતી આજીવિકાને વેગ આપવાનું સુનિશ્ચિત કરશે. પૃષ્ઠભૂમિ: રાજ્યમાં ટાળી ન શકાય એવા કારણોસર અને અવ્યવસ્થાનાં સ્થિતિસંજોગોને કારણે મે, 2013માં વિશેષ પેકેજને મંજૂરી આપવામાં આવી હતી, પણ એનો સંપૂર્ણ અમલ થઈ શક્યો નહોતો. હવે રાજ્ય સરકારે ભારત સરકારને અગાઉ મંજૂર થયેલા વિશેષ પેકજનાં અમલીકરણનો સમયગાળો લંબાવવા વિચારણા કરવાની અને જમ્મુ-કાશ્મીરમાં ડીએવાય-એનઆરએલએમનાં ફંડને જાળવી રાખવા વિનંતી કરી છે. આ લંબાયેલા સમયગાળા દરમિયાન ગરીબીનાં પ્રમાણ સાથે ફાળવણીને જોડ્યાં વિના માગ આધારિત ફાળવણી પર એનો અમલ થશે. એટલે મંત્રીમંડળે આપેલી મંજૂરીથી જમ્મુ-કાશ્મીરમાં નબળા ગ્રામીણ કુટુંબોને પ્રોત્સાહન મળશે.
પ્રધાનમંત્રીએ મનોજ સરકારને પેરાલિમ્પિક્સ ગેમ્સમાં બેડમિન્ટનમાં કાંસ્ય પદક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક્સ ગેમ્સમાં બેડમિન્ટનમાં કાંસ્ય પદક જીતવા બદલ મનોજ સરકારને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "@manojsarkar07 ના અદ્ભુત પ્રદર્શનથી ખૂબ આનંદ થયો. તેમને બેડમિન્ટનમાં પ્રતિષ્ઠિત કાંસ્ય પદક લાવવા બદલ અભિનંદન. ભવિષ્ય માટે ખૂબ ખૂબ શુભેચ્છાઓ. #
પ્રધાનમંત્રી મોદીએ સંરક્ષણ વિનિર્માણમાં આત્મનિર્ભર ભારત સેમીનારમાં સંબોધન કર્યું

પ્રધાનમંત્રીએ સંરક્ષણ વિનિર્માણમાં આત્મનિર્ભર બનવા પર ભાર મૂક્યો; કહ્યું કે, આ દિશામાં કેટલાક નક્કર પગલાં લેવામાં આવ્યા છે પ્રધાનમંત્રીએ કહ્યું કે, સંરક્ષણ ક્ષેત્રે આત્મનિર્ભરતાથી હિન્દ મહાસાગર પ્રદેશમાં સ્પષ્ટ રીતે સુરક્ષા પુરી પાડનારા દેશ તરીકે ભારતની ભૂમિકામાં વધારો થશે પ્રધાનમંત્રી શ્રી નરેન્દ્ર મોદીએ આજે સંરક્ષણ વિનિર્માણમાં આત્મનિર્ભર ભારત સેમીનારમાં વીડિયો કોન્ફરન્સના માધ્યમથી સંબોધન કર્યું હતું. સંરક્ષણ વિનિર્માણમાં આત્મનિર્ભર બનવા પર વિશેષ ભાર મૂકતા પ્રધાનમંત્રીએ જણાવ્યું હતું કે, અમારો ઉદ્દેશ સંરક્ષણ ક્ષેત્રમાં સંરક્ષણ ઉત્પાદનને વેગ આપવાનો, નવી ટેકનોલોજી વિકસાવવાનો અને ખાનગી કંપનીઓને મહત્વની ભૂમિકા આપવાનો છે. હેતુલક્ષી ધોરણે કામ કરવા બદલ તેમજ અવિરત પ્રયાસો કરવા બદલ સંરક્ષણ મંત્રી અને તેમની સમગ્ર ટીમને અભિનંદન પાઠવતા પ્રધાનમંત્રીએ જણાવ્યું હતું કે, સંરક્ષણ ઉત્પાદનમાં આત્મનિર્ભર થવાના ઉદ્દેશને ચોક્કસપણે આજના આ સેમીનારથી વધુ ગતિ પ્રાપ્ત થશે. પ્રધાનમંત્રીએ ઉમેર્યું હતું કે, જ્યારે ભારત સ્વતંત્ર થયું ત્યારે, તેનામાં ઘણું મોટું સામર્થ્ય હતું અને ભારતમાં સંરક્ષણ ઉત્પાદન માટે ઇકોસિસ્ટમ પણ હતી પરંતુ દાયકાઓથી આ દિશામાં કોઈ જ ગંભીર પ્રયાસો કરવામાં આવ્યા નથી. પ્રધાનમંત્રીએ ટિપ્પણી કરી હતી કે, હવે પરિસ્થિતિ બદલાઇ ગઇ છે, સંરક્ષણ ક્ષેત્રમાં સુધારા લાવવા માટે સતત અને ખંતપૂર્વકના પ્રયાસો કરવામાં આવી રહ્યાં છે. તેમણે આ દિશામાં લેવામાં આવેલા કેટલાક નક્કર પગલાં ગણાવ્યાં હતાં જેમાં લાઇસન્સ આપવાની પ્રક્રિયામાં સુધારો, સૌને સમાન તક મળે તેવી પરિસ્થિતિનું નિર્માણ અને નિકાસની પ્રક્રિયાનું સરળીકરણ વગેરે પગલાંનો પણ ઉલ્લેખ કર્યો હતો. પ્રધાનમંત્રીએ કહ્યું હતું કે, આધુનિક અને આત્મનિર્ભર ભારતનું નિર્માણ કરવા માટે સંરક્ષણ ક્ષેત્રમાં આત્મવિશ્વાસની ભાવના જાગે તે આવશ્યક છે.  પહેલની શરૂઆત કરવામાં આવી હતી તેના સકારાત્મક પરિણામો મળી રહ્યાં છે. તેમણે નોંધ્યું હતું કે, આ પ્લેટફોર્મના માધ્યમથી, 50થી વધુ સ્ટાર્ટ-અપે મિલિટરીના ઉપયોગ માટે ટેકનોલોજી અને ઉત્પાદનો વિકસાવ્યા છે. પ્રધાનમંત્રીએ એમ પણ જણાવ્યું હતું કે, મૂળ ઉદ્દેશ વૈશ્વિક અર્થતંત્રને વધુ સ્થિતિસ્થાપક બનાવવા, વધુ સ્થિર બનાવવા અને દુનિયામાં શાંતિ સ્થાપવા માટે સક્ષમ ભારતનું નિર્માણ કરવાનો છે. સંરક્ષણ વિનિર્માણમાં આત્મનિર્ભરતા પાછળનો મૂળ વિચાર આ જ છે. ભારત તેના સંખ્યાબંધ મિત્ર રાષ્ટ્રોને સંરક્ષણ ઉપકરણો પૂરાં પાડવા માટે ભરોસાપાત્ર પૂરવઠાકાર બનવાનું સામર્થ્ય ધરાવે છે. પ્રધાનમંત્રીએ જણાવ્યું હતું કે, તેનાથી ભારતની વ્યૂહાત્મક ભાગીદારી મજબૂત થશે અને હિન્દ મહાસાગર પ્રદેશમાં “ચોખ્ખા સુરક્ષા પ્રદાતા” તરીકે ભારતની ભૂમિકા મજબૂત બનશે. તેમણે કહ્યું હતું કે, સંરક્ષણ ઉત્પાદન અને નિકાસ નીતિ મુસદ્દાને મળેલા પ્રતિભાવો અને સૂચનો આ નીતિનો વહેલામાં વહેલી તકે અમલ કરવામાં મદદરૂપ થશે. પ્રધાનમંત્રીએ સંબોધનનું સમાપન કરતા કહ્યું હતું કે, આત્મનિર્ભર બનવા માટે, આત્મનિર્ભર ભારતનું નિર્માણ કરવા માટેના આપણા સંકલ્પને સાકાર કરવામાં સહિયારા પ્રયાસોથી મદદ મળી શકશે.
નૃપેન્દ્ર મિશ્રાએ પ્રધાનમંત્રીનાં અગ્ર સચિવ તરીકે રાજીનામું આપ્યું

પ્રધાનમંત્રીનાં અગ્ર સચિવ શ્રી નૃપેન્દ્ર મિશ્રાએ એમની કામગીરીમાંથી મુક્ત થવાની ઇચ્છા વ્યક્ત કરી હતી. પ્રધાનમંત્રીએ એમને બે અઠવાડિયા કામ જાળવી રાખવા વિનંતી કરી હતી. આ દરમિયાન પ્રધાનમંત્રીએ પ્રધાનમંત્રી કાર્યાલયમાં ઉત્તર પ્રદેશ કેડરના 1977 બેચના સેવાનિવૃત આઇએએસ અધિકારી શ્રી પી કે સિંહાની વિશેષ ડ્યુટી અધિકારી તરીકે નિયુક્તિ પણ કરી છે. શ્રી નૃપેન્દ્ર મિશ્રાએ કહ્યું હતું કેઃ “આદરણીય પ્રધાનમંત્રી શ્રી નરેન્દ્ર મોદીજીનાં નેતૃત્વ હેઠળ દેશની સેવા કરવાની મને તક મળી છે. હું તેના માટે એમનો આભારી છું કે તેમણે મને આ અવસર આપ્યો અને મારી ક્ષમતામાં સંપૂર્ણ વિશ્વાસ વ્યક્ત કર્યો. મેં મારા દરેક કલાક કામ પ્રત્યે પ્રતિબદ્ધતાનો આનંદ લીધો છે અને પાંચ વર્ષથી વધારે સમયગાળા માટે આ સંતોષકારક સફર જાળવી રાખી. હવે મારા માટે આગળ વધવાનો સમય છે, છતાં હું જાહેર હિતો અને રાષ્ટ્રહિતો માટે કામગીરી કરવાનું જાળવી રાખીશ. હું સરકારની અંદર અને બહાર મારા તમામ સાથીદારો, મિત્રો અને મારા પરિવારજનોનો આ સહયોગ માટે આભાર માનું છું. હું આપણા પ્રધાનમંત્રી શ્રી નરેન્દ્ર મોદીજીને શુભેચ્છા પાઠવું છું કે તેઓ ઉજ્જવળ ભવિષ્ય માટે આપણા દેશનું સુકાન સંભાળતા રહે.”
પ્રધાનમંત્રીએ ‘બાર’માં શ્યામજી કૃષ્ણ વર્માની મરણોપરાંત બહાલીનું પ્રમાણપત્ર ગુજરાતના મુખ્યમંત્રીને સોંપ્યું

પ્રધાનમંત્રી શ્રી નરેન્દ્ર મોદીએ ‘બાર’માં શ્યામજી કૃષ્ણ વર્માની મરણોપરાંત બહાલીનું પ્રમાણ પત્ર આજે ગુજરાતના મુખ્યમંત્રી શ્રીમતી આનંદીબેન પટેલને સોપ્યું હતું. આ બહાલી લંડન સ્થિત માનનીય ‘સોસાયટી ઓફ ધ ઇનર ટેમ્પલ’ દ્વારા કરવામાં આવી છે. પ્રધાનમંત્રી શ્રી નરેન્દ્ર મોદીને આ પ્રમાણપત્ર ગયા મહિને તેમની લંડન યાત્રા દરમિયાન બ્રિટનના પ્રધાનમંત્રી શ્રી ડેવિડ કેમરૂનની ઉપસ્થિતિમાં પ્રદાન કરવામાં આવ્યું હતું. આ સમારંભ ગુજરાતના ભુજમાં આયોજિત કરવામાં આવ્યો હતો. આ પ્રસંગે પ્રધાનમંત્રી શ્રી નરેન્દ્ર મોદીએ જણાવ્યું હતું કે શ્યામજી કૃષ્ણ વર્મા વિદ્વાન વ્યક્તિ હતા, કાશીમાં તેમની અસાધારણ કદર હતી તથા તેમણે લંડનમાં ભારતની આઝાદીનો મુદ્દો ખૂબ જ સક્રિયતાથી ઉઠાવ્યો હતો. પ્રધાનમંત્રીએ જણાવ્યું હતું કે પોલીસ મહાનિદેશકોના સંમેલનમાં ભાગ લેવા માટે કચ્છનો પ્રવાસ કરી રહ્યા છે, જે હંમેશા દિલ્હીમાં આયોજિત કરવામાં આવતો હતો, જોકે તેમણે ગયા વર્ષે તેનું આયોજન રાજધાનીથી બહાર કરવાની પહેલ કરી હતી. પ્રધાનમંત્રીએ આ વાત પર અત્યંત ખુશી વ્યક્ત કરી હતી કે કચ્છના રણમાં આયોજિત કરવામાં આવતો ‘રણોત્સવ’ તહેવાર પર્યટકો વચ્ચે ખૂબ જ લોકપ્રિય થઇ ગયો છે અને હવે તો તેણે વિશ્વ પર્યટન નક્શામાં પોતાની વિશિષ્ટ જગ્યા બનાવી લીધી છે.
પ્રધાનમંત્રીએ અબુ ધાબીના રાજકુમાર સાથે ટેલિફોન પર વાત કરી

પ્રધાનમંત્રી શ્રી નરેન્દ્ર મોદીએ અબુ ધાબીના રાજકુમાર અને યુએઈ સશસ્ત્ર દળોના નાયબ સુપ્રીમ કમાન્ડર મહામહિમ શેખ મોહમ્મદ બિન ઝાયેદ અલ-નાહ્યાન સાથે આજે ટેલિફોન પર વાતચીત કરી હતી. બંને નેતાઓએ દ્વિપક્ષીય સર્વાંગી સહકારની વધતી મજબૂતી અંગે પારસ્પરિક ખુશી વ્યક્ત કરી હતી. આગળ જતા પણ આ દ્વિપક્ષીય વ્યાપક વ્યૂહાત્મક ભાગીદારી વધુ મજબૂત કરવાની પ્રતિબદ્ધતા પર તેમણે ભાર મૂક્યો હતો. અગાઉ આ મહિને અબુધાબીમાં ઓઆઈસી (
ડેનમાર્કમાં પ્રધાનમંત્રી શ્રી નરેન્દ્ર મોદીએ પત્રકારો સમક્ષ આપેલું નિવેદન

આપ મહામહિમ શ્રી, ડેનમાર્કના પ્રધાનમંત્રી, પ્રતિનિધિગણના સભ્યો, મીડિયાના મિત્રો ગુડ ઇવનિંગ અને નમસ્કાર, મહામહિમ પ્રધાનમંત્રી, મારું અને મારાં પ્રતિનિધિગણનું ડેનમાર્કમાં જે પ્રકારે શાનદાર સ્વાગત થયું અને અમારું આતિથ્ય કરવામાં આવ્યું તે બદલ, આપ સૌને અને આપની ટીમને હાર્દિક ધન્યવાદ. આપના સુંદર દેશમાં અમારી આ પહેલી યાત્રા છે. ગયા વર્ષે ઓક્ટોબર મહિનામાં મને ભારતમાં આપનું સ્વાગત કરવાનો અવસર પ્રાપ્ત થયો હતો. આ બંને યાત્રાઓથી આપણે આપણા સંબંધોમાં નિકટતા લાવી શક્યા છીએ અને તેને ગતિશીલ બનાવી શક્યા છીએ. આપણા બંને દેશ લોકશાહી, અભિવ્યક્તિની સ્વતંત્રતા અને કાયદાના શાસન જેવા એક સરખા મૂલ્યો ધરાવે છે; સાથે જ આપણે બંનેની સંખ્યાબંધ પૂરક શક્તિઓ પણ છે. મિત્રો, ઓક્ટોબર 2020માં ભારત – ડેનમાર્ક વર્ચ્યુઅલ શિખર મંત્રણા દરમિયાન આપણે આપણા સંબંધોને ગ્રીન વ્યૂહાત્મક ભાગીદારીનો દરજ્જો આપ્યો હતો. અમારી આજની ચર્ચા દરમિયાન, અમે આપણી ગ્રીન વ્યૂહાત્મક ભાગીદારીની સંયુક્ત કાર્યયોજનાની સમીક્ષા કરી છે. મને ખુશી છે કે, વિવિધ ક્ષેત્રોમાં, જેમાં ખાસ કરીને નવીનીકરણીય ઊર્જા, આરોગ્ય, બંદરો, શિપિંગ, ચક્રીય અર્થતંત્ર તેમજ જળ વ્યવસ્થાપનના ક્ષેત્રોમાં મહત્વપૂર્ણ પ્રગતિ થઇ છે. 200 કરતાં વધારે ડેનિશ કંપનીઓ ભારતમાં વિવિધ ક્ષેત્રોમાં કામ કરી રહી છે – જેમ કે પવન ઊર્જા, કન્સલ્ટન્સી, ખાદ્ય પ્રસંસ્કરણ, એન્જિનિયરિંગ જેવા સંખ્યાબંધ ક્ષેત્રો છે. તેમને ભારતમાં વધી રહેલા ‘ઇઝ ઓફ ડુઇંગ બિઝનેસ’ અને અમારા વ્યાપક આર્થિક સુધારાઓનો લાભ મળી રહ્યો છે. ભારતના ઇન્ફ્રાસ્ટ્રક્ચર ક્ષેત્ર અને ગ્રીન ઇન્ડસ્ટ્રીઝમાં ડેનિશ કંપનીઓ અને ડેનિશ પેન્શન ફંડ્સ માટે રોકાણની ખૂબ જ સારી તકો ઉપલબ્ધ છે. આજે અમે ભારત –
પ્રધાનમંત્રી શ્રી નરેન્દ્ર મોદી અને અબૂ ધાબીના ક્રાઉન પ્રિન્સ મહામહિમ શેખ મોહમ્મદ બિન ઝાયેદ અલ નાહયાન વચ્ચે ટેલિફોનિક સંવાદ

પ્રધાનમંત્રી શ્રી નરેન્દ્ર મોદીએ આજે બપોરે અબૂ ધાબીના ક્રાઉન પ્રિન્સ મહામહિમ શેખ મોહમ્મદ બિન ઝાયેદ અલ નાહયાન સાથે ટેલિફોન પર વાતચીત કરી હતી. બંને નેતાઓએ ભારત-યુએઈ વ્યાપક વ્યૂહાત્મક ભાગીદારી અંતર્ગત વિવિધ ક્ષેત્રોમાં દ્વિપક્ષીય સહયોગમાં સતત પ્રગતિનું સકારાત્મક રીતે મૂલ્યાંકન કર્યુ. પ્રધાનમંત્રીએ કોવિડ-19 મહામારી દરમિયાન ભારતીય સમુદાય માટે યુએઈના સમર્થનની પ્રશંસા કરી હતી. તેમણે 1 ઓક્ટોબર, 2021થી દુબઈમાં યોજાનાર એક્સ્પો-2020 માટે પણ શુભેચ્છાઓ પાઠવી હતી. બંને નેતાઓએ સામાન્ય ચિંતાના પ્રાદેશિક મુદ્દાઓ પર પણ ચર્ચા કરી હતી. તેઓ એ વાત પર સહમત થયા કે દુનિયામાં આતંકવાદ અને ઉગ્રવાદ માટે કોઈ સ્થાન નથી અને આ પ્રકારની તાકાતો વિરુદ્ધ આંતરરાષ્ટ્રીય સમુદાયના એકસાથે ઊભા રહેવાના મહત્વ પર ભાર મૂક્યો.
પ્રધાનમંત્રીશ્રીએ રવિ દહિયાને પુરુષોની ફ્રી સ્ટાઇલ 57 કિગ્રા કુસ્તીમાં ગોલ્ડ મેડલ જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ રવિ દહિયાને બર્મિંગહામ કોમનવેલ્થ ગેમ્સ 2022માં પુરુષોની ફ્રી સ્ટાઇલ 57 કિગ્રા કુસ્તીમાં ગોલ્ડ મેડલ જીતવા બદલ અભિનંદન પાઠવ્યા છે. પ્રધાનમંત્રીશ્રીએ ટ્વીટ કર્યું; "તેઓ એક ચેમ્પિયનની જેમ રમ્યા અને આપણા રાષ્ટ્ર માટે ખૂબ જ ગર્વ લાવ્યા. બર્મિંગહામ
મુખ્ય બંદરોમાંના મેસર્સ દુબઈ વર્લ્ડ પોર્ટ લિમિટેડના કન્ટેનર ટર્મિનલ પ્રોજેક્ટના શેરહોલ્ડિંગમાં પ્રસ્તાવિત પરિવર્તન સામે ‘નો ઓબ્જેક્શન’

વડાપ્રધાન શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળ (કેબિનેટ)એ મુખ્ય બંદરોમાં મેસર્સ દુબઇ પોર્ટ વર્લ્ડ લિમિટેડ (ડી.પી. ડબલ્યુ.)ના કંટેનર ટર્મિનલ પ્રોજેક્ટના શેરહોલ્ડિંગમાં પ્રસ્તાવિત પરિવર્તન સામે ‘ના વાંધા’ (નો ઓબ્જેક્શન)ને પોતાની મંજૂરી આપી દીધી છે. કેબિનેટે વર્તમાન મુખ્ય બંદરો પર ટર્મિનલ ઓપરેશનના સંચાલન અને વ્યવસ્થાપન માટે વિશિષ્ટ પરિસંપત્તિ પોર્ટફોલિયોની સાથે ડી.પી.ડબલ્યુ.ની એક ભારતીય હોલ્ડિંગ કંપની બનાવવાની અનુમતિ આપી દીધી છે. જો કે આ સાથે જ કેટલીક સલામતીઓને પણ ધ્યાનમાં લેવામાં આવી છે. આ નિર્ણયથી બંદર ક્ષેત્રમાં સીધા વિદેશી રોકાણ (એફ.ડી.આઇ.) અને ખાનગી ક્ષેત્રની ભાગીદારીને વધારો મળશે. ડી.પી.ડબલ્યુ. ભારતમાં પોતાની મિલકતોના પુન:ગઠનનો વિચાર કરી રહી છે. જેનો ઉદ્દેશ ભારતમાં બંદર સંબંધી પાયાના માળખાની માલિકીને સિંગલ હોલ્ડિંગ કંપની હિન્દુસ્તાન પોર્ટ્સ પ્રાઇવેટ લિમિટેડ (એચપીપીએલ)માં એકત્રિત કરવાનો છે. નવી કંપની છૂટછાટ (રાહત) સમજૂતીઓ અંગે ડીપી વર્લ્ડની વર્તમાન સહાયક કંપનીઓના બધા દેવાની જવાબદારી સંભાળશે. આ અંતર્ગત અંતિમ લાભાર્થી અને અંતિમ વૈધાનિક અને લાભકર્તા માલિકીમાં કોઇ પરિવર્તન નહીં થાય, જે આગળ જતાં પણ ડી.પી. વર્લ્ડ પાસે યથાવત્‌ રહેશે. ઉલ્લેખનીય છે કે, એફ.આઇ.પી.બી.એ ડી.પી. વર્લ્ડને પોતાની મંજૂરી આપી દીધી છે. ડી.પી.ડબલ્યુ.ના પ્રસ્તાવનો ઉદ્દેશ મૂડીગત આધાર વધારવામાં તેની મદદ કરવાનો અને ભારતમાં બંદરો અને લોજિસ્ટિક સાથે જોડાયેલા પાયાના માળખામાં નવા રોકાણને સુનિશ્ચિત કરવાનો છે. તેનાથી નાણાંની સક્ષમ પહોંચ સાથે બંદરના સંચાલનમાં નવી ટેક્નોલોજીનો સમાવેશ કરવો શક્ય બનશે. સરકારે ડી.પી.ડબલ્યુ. દ્વારા પુન:ગઠન કરવાના પ્રસ્તાવને પોતાની મંજૂરી આપી દીધી છે. જો કે તેની સાથે આ શરતનું પાલન કરવાનું રહેશે કે, સંબંધિત પરિયોજના સાથે જોડાયેલા એસપીવી (સ્પેશિયલ પર્પઝ વ્હીકલ)ના શેરોના અધિગ્રહણ બાદ હોલ્ડિંગ કંપની એચપીપીએલની નેટવર્થ 80 મિલિયન અમેરિકન ડોલરથી વધુ રહેશે. ભારતમાં ડી.પી.ડબલ્યુ.ની સંપત્તિઓના પુન:ગઠન સાથે સારી રીતે તાલમેલ સાધવા અને નિયંત્રણ જાળવી રાખવામાં મદદ મળશે. કારણ કે, બંદરો સાથે જોડાયેલા પ્રાધિકરણોનો સંબંધ હવે ભારતમાં નોંધાયેલી સિંગલ કંપની સાથે જ રહેશે. ડી.પી.ડબલ્યુ.ના પ્રસ્તાવને મંજૂરીથી દેશમાં એફ.ડી.આઇ. વધારવામાં સરળતા રહેશે અને તેની સાથે જ બંદર ક્ષેત્રમાં રોકાણ અનુકૂળ માહોલ અંગે પણ સંકેતો મળશે. એટલું જ નહીં, તેનાથી વધુ પારદર્શકતાની સાથે-સાથે ભારતીય કાયદાઓ અને નિયમોનું વધુ સારી રીતે પાલન કરવું પણ શક્ય બનશે.
પ્રધાનમંત્રીએ જેમ્સ એન્ડ જ્વેલરી ઉદ્યોગને વૈશ્વિક સ્તરે હાજરી સ્થાપિત કરવા અપીલ કરી

પ્રધાનમંત્રી શ્રી નરેન્દ્ર મોદીએ આજે ભારતમાં જેમ્સ એન્ડ જ્વેલરી ક્ષેત્રને સ્થાનિક બજારથી પર થઈને આંતરરાષ્ટ્રીય બજાર પર નજર દોડાવવા અને વૈશ્વિક સ્તરે હાજરી નોંધાવવા અપીલ કરી હતી. ઓલ ઇન્ડિયા જેમ્સ એન્ડ જ્વલરી ટ્રેડ ફેડરેશન દ્વારા પ્રધાનમંત્રી માટે આયોજિત સન્માન સમારંભમાં બોલતા શ્રી નરેન્દ્ર મોદીએ આ ઉદ્દેશ પરિપૂર્ણ કરવા નવીનતા અને કૌશલ્ય વિકાસ માટે અપીલ કરી હતી. તેમણે હાથથી બનેલી જ્વેલરી માટે વૈશ્વિક જ્વેલરીની માગમાં વધારો થઈ રહ્યો હોવાનું પણ ધ્યાનમાં લીધું હતું. તાજેતરમાં એક્સાઇઝ મુદ્દે ઊભી થયેલી મડાગાંઠને યાદ કરીને પ્રધાનમંત્રીએ કહ્યું હતું કે, આ ઘર્ષણે જેમ્સ અને જ્વેલરી ઉદ્યોગને સરકાર સાથે કામ કરવાની વધારે સમજણ મેળવવાની તક આપી હતી તથા સાથે સાથે સરકારને પણ આ ક્ષેત્રની બારીક બાબતોને સમજવા મળી હતી. તેમણે જણાવ્યું હતું કે બંને પક્ષે એકબીજાને સમજીને લાભદાયક સ્થિતિ ઊભી થાય તેવી ફોર્મ્યુલા બનાવી છે. પ્રધાનમંત્રીએ 30 સપ્ટેમ્બર અગાઉ જાહેર ન કરેલી આવકનો ખુલાસો કરવા અપીલ પણ કરી હતી.
પ્રધાનમંત્રીએ મહિલા દિવસ નિમિત્તે મહિલા ઉદ્યોગસાહસિકોના ઉત્પાદનો ખરીદ્યા

આજે, આંતરરાષ્ટ્રીય મહિલા દિવસ નિમિત્તે પ્રધાનમંત્રી શ્રી નરેન્દ્ર મોદીએ વિવિધ મહિલા સ્વ સહાય સમૂહો તેમજ મહિલા ઉદ્યોગસાહસિકો પાસેથી તેના ઉત્પાદનો ખરીદ્યા હતા. મહિલા ઉદ્યોગસાહસિકો અને આત્મનિર્ભર ભારતને વેગ આપવાનો તેમનો આ પ્રયાસ છે. આત્મનિર્ભરતા માટે ભારતના જુસ્સામાં મહિલાઓની ભૂમિકા વિશે વાત કરતા શ્રી મોદીએ ટ્વીટ કરી હતી કે, “આત્મનિર્ભર બનાવાની ભારતની લાગણીમાં મહિલાઓ મોખરાની ભૂમિકા નિભાવી રહી છે. આંતરરાષ્ટ્રીય મહિલા દિવસ નિમિત્તે ચાલો સૌ સાથે મળીને મહિલાઓમાં ઉદ્યોગ સાહસિકતાને પ્રોત્સાહન આપવા માટે કટિબદ્ધ થઇએ. આજે, મેં મહિલા ઉદ્યોગસાહસિકતા, સર્જનાત્મકતા અને ભારતની સંસ્કૃતિની ઉજવણી કરવા માટે કેટલીક વસ્તુઓ ખરીદી છે. #
પ્રધાનમંત્રીએ રાજ્યસભા એકસો ચોવીસમા બંધારણીય સુધારાનું બિલ, 2019 પસાર થવાની પ્રશંસા કરી

પ્રધાનમંત્રી શ્રી નરેન્દ્ર મોદીએ રાજ્યસભામાં બંધારણ (એકસો ચોવીસમા સુધારા)નું બિલ પાસ થવાની પ્રશંસા કરી હતી. પ્રધાનમંત્રીએ કહ્યું હતું કે, “રાજ્યસભાએ બંધારણ (એકસો ચોવીસમો સુધારો) બિલ, 2019 પસાર કર્યું એની ખુશી છે. બિલને આ પ્રકારનું સમર્થન મળતું જોઈને આનંદ થયો છે. ગૃહ જીવંત ચર્ચાનું સાક્ષી બન્યું, જેમાં કેટલાંક સભ્યોએ વિચારપૂર્ણ અભિપ્રાયો વ્યક્ત કર્યા હતાં. બંધારણ (એકસો ચોવીસમો સુધારો) બિલ, 2019 સંસદનાં બંને ગૃહમાં પસાર થઈ ગયું છે, જે સામાજિક ન્યાયનો વિજય છે. આ આપણી યુવાશક્તિ માટે વિસ્તૃત મંચ સુનિશ્ચિત કરે છે, જે ભારતનાં પરિવર્તન માટે યોગદાન આપશે. બંધારણ (એકસો ચોવીસમો સુધારો) બિલ, 2019 પસાર કરીને અમે આપણાં બંધારણનાં ઘડવૈયાઓ અને સ્વતંત્રતા સેનાનીઓને શ્રદ્ધાંજલિ આપી છે, જેમણે ભારતને મજબૂત અને સર્વસમાવેશક બનાવવાનું સ્વપ્ન જોયું હતું.”
પીએમએ વિશ્વ હાથી દિવસ પર હાથી સંરક્ષણવાદીઓના પ્રયાસોની પ્રશંસા કરી

પ્રધાનમંત્રી શ્રી નરેન્દ્ર મોદીએ વિશ્વ હાથી દિવસના અવસરે હાથી સંરક્ષણવાદીઓના પ્રયાસોની પ્રશંસા કરી છે. પ્રધાનમંત્રીએ છેલ્લા 8 વર્ષમાં હાથીઓના અનામતની સંખ્યામાં વધારો થવા પર પણ ખુશી વ્યક્ત કરી હતી. ટ્વીટ્સની શ્રેણીમાં, પ્રધાનમંત્રીએ કહ્યું; “#
ઈન્સ્યોરન્સ રેગ્યુલેટરી એન્ડ ડેવલપમેન્ટ ઓથોરિટી ઑફ ઈન્ડિયા તેમજ યુનાઈટેડ આરબ અમિરાતની ઈન્સ્યોરન્સ ઓથોરિટી વચ્ચે સમજૂતી કરાર

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રિય મંત્રીમંડળે ઈન્સ્યોરન્સ રેગ્યુલેટરી એન્ડ ડેવલપમેન્ટ ઓથોરિટી ઑફ ઈન્ડિયા (આઈઆરડીએઆઈ) અને યુનાઈટેડ આરબ અમિરાતની ઈન્સ્યોરન્સ ઓથોરિટી વચ્ચેના સમજૂતી કરારને કાર્યોત્તર મંજૂરી આપી છે. આ સમજૂતી કરાર પર ફેબ્રુઆરી, 2016માં હસ્તાક્ષર થયા હતા. આ સમજૂતી કરાર હેઠળ કોમ્યુનિકેશનની ચેનલો જેવા માળખા માટે સહકાર આપીને વીમા ક્ષેત્રે દેખરેખ માટે બંને સત્તાવાળાઓ વચ્ચે સહયોગ વધારવાની જોગવાઈ છે. આ કરારને પગલે પરસ્પર કાયદા અને નિયમનો લાગુ કરવા અથવા તેની ખાતરી મેળવવા માટે ગુપ્ત માહિતી સહિતની નિયમન અને દેખરેખ સંબંધિત માહિતીના આદાનપ્રદાન દ્વારા એકબીજા સાથે વધુ સમજણ કેળવાશે.